《阆风舒先生客居棠溪袁仲素家见示竹帘诗戏作》
宋代·戴表元

何物非可邻，聿向翁户设。
翁好诗更佳，萧然得三绝。
他家少年丛，徒尔歌舞热。
正如阅优场，未久意先辍。
翁今一室老，高卧百念灭。
汤炉松林风，纸帐梅花雪。
时时有佳客，文字送日月。

作者简介：戴表元(1244～1310）宋末元初文学家，被称为“东南文章大家”。字帅初，一字曾伯，号剡源，庆元奉化剡源榆林（今属浙江班溪镇榆林村）人。宋咸淳七年进士，元大德八年，被荐为信州教授。再调婺州，因病辞归。论诗主张宗唐得古，诗风清深雅洁，类多伤时悯乱、悲忧感愤之辞。著有《剡源集》